**Zápisnica zo zasadnutia Miestneho zastupiteľstva**

**mestskej časti Bratislava – Čunovo konaného dňa**

**8.7.2019 o 17.00 hod.**

**v zasadačke Miestneho úradu.**

**Prítomní:** podľa prezenčnej listiny

**Program:**

1. Otvorenie
2. Voľba návrhovej komisie, určenie overovateľov zápisnice a zapisovateľa
3. Schválenie programu
4. Návrh na doplnenie podmienok zmluvy o nájme kaštieľa a priľahlých pozemkov
5. Žiadosť spol. Concrete s.r.o. o nájom pozemku par.č. 544 pod stavbou so súpis.č. 1112 a časti pozemku par.č. 543/9

**K bodu č.1**

Starostka otvorila o 17.08 hod. rokovanie miestneho zastupiteľstva privítaním poslancov a prítomných hostí, osobitne zástupcov BSK JUDr. Šaraya - vedúceho právneho oddelenia, Ing. Beniača - zástupcu riaditeľky odboru stratégie, územného rozvoja a riadenia projektov, Mgr. Hakela - vedúceho odboru stratégie a územného rozvoja.

**K bodu č.2**

Starostka určila členov návrhovej komisie a overovateľov.

Návrhová komisia: p. Broszová, , p. Bán, p. Kodhajová

Overovatelia: p. Maschkanová, p. Krist

S takto predloženým návrhom poslanci súhlasili.

**K bodu č.3**

*Starostka* informovala prítomných o bodoch programu, ktorými je doplnenie podmienok zmluvy s BSK na kaštieľ a žiadosť spol. Concrete o nájom pozemku.

S takto predloženým návrhom programu poslanci súhlasili.

**K bodu č.4**

Zmluva medzi MČ a BSK sa tvorila dlhšie, vznesené pripomienky oboch strán boli zapracované. Dôvod rokovania MZ je hlasovanie týkajúce sa bezodplatného prevodu po 25. rokoch. Starostka požiadala o vyjadrenie JUDr. Šaraya, ktorý uviedol, že z právneho hľadiska je potrebné zdokladovať právny vzťah k objektu nakoľko BSK sa uchádza o externé zdroje financovania. Podstavou zmluvy je nájom objektu, ktorý má, MČ zverený do správy od Magistrátu hl. mesta SR Bratislavy ako vlastníka . Jedná sa o 25-ročný nájom, ktorý nadväzuje na Memorandum podpísané medzi BSK, MČ a ŠOP kde sa deklarovala možnosť nájsť externé zdroje na obnovu kaštieľa, ktorý by sa zrekonštruoval a hľadalo by sa jeho zmysluplné využitie a tým by bolo vybudovanie ekocentra – ekovzdelávanie žiakov Bratislavy a okolia. V zmluve došlo k rozporu ako vysporiadať technické zhodnotenie resp. zainvestované prostriedky po skončení doby nájmu. S tým, že po 25 rokoch sa BSK zaviaže bezodplatne previesť na mestskú časť má župa zásadný problém, nakoľko momentálne nemôže dať na podpis takto koncipované znenie z dôvodu, že v zmysle legislatívy to nie je možné, jednalo by sa o nakladanie s majetkom. Ak by sme chceli mať túto požiadavku v zmluve, muselo by sa ňou zaoberať zastupiteľstvo, čo nie je bežným krokom riešiť takéto veci 25 r. vopred. Rieši sa to nevrhnutým mechanizmom, ktorý bol zo strany BSK formulovaný tak, že v poslednom roku by BSK požiadal o predĺženie nájmu a v prípade, že zmluva nebude predĺžená, vysporiadanie technického zhodnotenia sa uskutoční ku dňu zániku zmluvy či už po uplynutí doby nájmu alebo z dôvodu iných skutočností pred termínom a vysporiadanie sa bude uskutočňovať podľa predpisov platných v danom čase.

Po krátkej diskusii bolo ujednotené znenie uznesenia.

**Uznesením č. 57/2019 – schvaľuje** znenie článku II. bod 1, zmluvy o nájme medzi MČ Bratislava-Čunovo a Bratislavským samosprávnym krajom v znení:

Nájom sa dojednáva na dobu určitú, a to dvadsaťpäť (25) rokov a začne plynúť dňom nadobudnutia účinnosti zmluvy podľa Článku V ods. 5 tejto zmluvy. Nájomca je povinný najneskôr šesť (6) kalendárnych mesiacov pred uplynutím doby nájmu podľa predchádzajúcej vety požiadať prenajímateľa o predĺženie nájmu. Podmienky nového nájmu budú dohodnuté medzi zmluvnými stranami.

a v čl. II bod 2 v znení:

V prípade skončenia nájmu podľa predchádzajúceho bodu 1 tohto článku, je nájomca povinný na základe preberacieho protokolu odovzdať zrekonštruovaný predmet nájmu prenajímateľovi, pokiaľ sa s prenajímateľom písomne nedohodne inak. Náklady vynaložené na rekonštrukciu predmetu nájmu a na vybudovanie technickej a dopravnej infraštruktúry na predmete nájmu vysporiadajú zmluvné strany v súlade so všeobecnými záväznými právnymi predpismi.

*Hlasovanie:*

*za: p. Bán, p. Broszová, p. Hátas, p. Kodhajová, p. Krist, p. Maschkanová,*

*proti: 0*

*zdržal sa: 0*

Na záver Mgr. Hakel informoval o najbližších plánoch. Za 5,1 milióna rakúsko-slovenského projektu bude zrekonštruovaný kaštieľ, prístup, predpolie a polovicou bude vybavená expozícia, horná časť s ubytovacou časťou. Na jeseň bude zo slovensko-maďarského programu pokračovať dovybavenie kaštieľa a zrekonštruovanie záhrady tak, aby v r.2022 bol projekt daný do prevádzky.

**K bodu č. 5**

Materiál bol z rokovania na predchádzajúcom zastupiteľstva stiahnutý z dôvodu vzniknutých pochybností či je predložený GP v súlade s o žiadosťou. Komisia však potvrdila, že súhlasí so skutočnosťou, preto bola žiadosť opätovne zaradená.

**Uznesením č. 58/2019 – schvaľuje** nájom pozemku par.reg. C KN č. 544 o výmere 198 m2 a časti pozemku par.reg. C KN č. 543/9o výmere 331 m2 ako prípad hodný osobitného zreteľa podľa zákona č. 138/1991 Z.z. v znení neskorších predpisov za cenu v zmysle Dodatku č. 1 k VZN č. 7/2010 zo dňa 1.6.2010 o určovaní nájomného za prenájom nebytových priestorov a pozemkov zverených do správy Mestskej časti Bratislava- Čunovo s podmienkami:

- nájomca uhradí nájomné odo dňa nadobudnutia nehnuteľnosti t.j. od 1.9.2018

- nájomca uhradí náklady za vyhotovenie geometrického plánu

- nájomca zachová vzrastlé stromy v okolí stavby

*Hlasovanie:*

*za: p. Bán, p. Broszová, p. Hátas, p. Kodhajová, p. Krist, p. Maschkanová,*

*proti: 0*

*zdržal sa: 0*

Starostka poďakovala prítomným a ukončila rokovanie MZ o 17.54 hod..

Zapísala: Mgr. Švábeková

Overovatelia zápisnice: Ing. Lenka Maschkanová

 Marián Krist